Profesii

Ancheta derulată de autorităţi în cazul angajaţilor Mega Image urmează să stabilească dacă a fost sau nu vorba de un accident de muncă şi ce măsuri vor fi luate în acest caz

♦ Tragedia în care opt angajaţi ai retailerului alimentar Mega Image şi-au pierdut viaţa în timp ce erau transportaţi către locul de muncă a scos la iveală un fenomen întâlnit la scară largă pe piaţa muncii din România: zeci de mii de angajaţi din toată ţara fac naveta şi de la 100 km distanţă pentru a ajunge la locul de muncă şi au transportul asigurat de microbuze sau autobuze puse la dispoziţie de angajator.

Un accident rutier între un microbuz care ducea oamenii la serviciu şi un TIR, produs în localitatea Sfântu Gheorghe din judeţul Ialomiţa, a condus la decesul a zece persoane şi rănirea altor şapte la începutul acestei luni. Oamenii transportaţi spre serviciu erau angajaţi ai retailerului Mega Image, care a ajuns să recruteze personal din afara Bucureştiului, pe fondul deficitului de candidaţi. În prezent, 1.500 de angajaţi ai retailerului sunt aduşi zilnic în magazine din afara Bucureştiului.